Dr dütsch und dr tschechisch Name vom Fluss,Labe hai dr gliich Ursprung. In dr Antike hai d Grieche, d Kelten und d Römer em Strom Albis, d Germane Albia gsait. Dr Name isch mit em latiinische Adjektiv albus (wiiss/grau, blass, hell) verwandt. S Wort goht uf e indogermanische Stamm *albho- für "wiiss, hell" zrugg. Me chönnt dr Name analog zum gallische Flussname Albis (hüte: Aube) as "wiisses Wasser", im Gegesatz zum Name Dubis für "Schwarzwasser", düte.[1]